stanford-oval/wikipedia huggingface dataset:
מעקה (הלכה)
פרטי המצווה

רוב פרטי הלכות מעקה מובאים בספרי:
כי תבנה בית חדש, אין לי אלא בונה. לקח, ירש ונתן לו במתנה - מנין? תלמוד לומר "בית" מכל מקום. 

לא תשים דמים בביתך, אין לי אלא בית. מנין לבונה בית התבן, בית הבקר, בית העצים, בית האוצרות? תלמוד לומר: "ולא תשים דמים בביתך". יכול אף הבונה בית שער, אכסדרה ומרפסת? תלמוד לומר "בית", מה בית מיוחד שהוא בית דירה, יצאו אלו שאינם בית דירה.

ועשית מעקה לגגך, אין לי אלא גג. מנין לרבות בורות, שיחים ומערות, חריצים ונעיצים? תלמוד לומר "ולא תשים דמים בביתך". אם כן למה נאמר גג פרט לכבש בית לרבות היכל, גג פרט לאולם.

חדש, רבי אומר משעת חדשו עשה לו מעקה. כמה הוא מעקה? מעגילו שלשה טפחים בית דורסו עשרה.

ועשית מעקה לגגך, מצות עשה. ולא תשים דמים בביתך, מצות לא תעשה. [...] בית מיכן אמרו בית שאין בו ארבע על ארבע פטור מן המעקה.
מידות המעקה: גובה המעקה לא פחות מעשרה טפחים (כ-80 ס"מ) לדעת הרמב"ם. ולדעת הראב"ד מספיק רק שחלקו של המעקה יהיה עשרה טפחים והשאר שלשה טפחים. מקור למחלוקת זו טמונה בהסבר דברי הספרי ”כמה הוא מעקה? מעגילו שלשה טפחים, בית דורסו עשרה”. להלכה, נפסק כדעתו של הרמב"ם.
על המעקה להיות חזק כך שימנע נפילה של אדם אף אם יישען עליו.
שימוש הגג: רק על גג בית המשמש למגורים ששייך ליהודי יש חובה לשים מעקה.
חובת מעקה היא רק בגג שעולים עליו מדי פעם, אך גג שאין מגיעים אליו אינו חייב במעקה.
ברכה: יש לברך על עשיית מעקה שחייבים לבנות. זמן הברכה בתחילת בניית המעקה ובמידה ושכחו לברך יכולים לברך כל עוד לא סיימו את בניית המעקה. אין מברכים על בניית מעקה ברכת "שהחיינו". בספר שולחן ערוך לא צוין שיש לברך על מעקה, ולכן ישנם פוסקים המורים שלא לברך.
אם בעל הבית יודע לבנות את המעקה בעצמו מוטב שיבנה במו ידיו אך כשאינו יודע או כשאינו רוצה יכול לבנות באמצעות פועל יהודי והפועל יברך. אם הפועל אינו יהודי אי אפשר לברך את הברכה, לאחר שיהיה מעקה אין בעל הבית חייב לבנות מעקה אך את המצווה לא קיים.
בור שעומקו 80 ס"מ ויותר צריך לשים מעקה וכן בכול מקום שניתן להסתכן כמו חצר שבה שני מפלסים וניתן ליפול מהאחד לשני. יש האומרים שגם למדרגות יש חובה לשים מעקה ויש לנהוג כמוהם.
כאשר יש סכנה להולכים בדרך ציבורית ליפול לתוך רשותו של אדם אין מי שחייב לבנות מעקה ורצוי שיבנו שם מנהיגי המקום מעקה. עם זאת כאשר הסכנה גדולה חובה על מנהיגי המקום להקים שם מחיצה.
ראו גם

מצוות שמירת הנפש
בור (אב נזיקין)
לפני עיוור לא תיתן מכשול
לקריאה נוספת

קונטרס הלכות מעקה, הרב חיים קניבסקי (סוף ספר מסכת מזוזה, עמוד קל"ז ואילך)
ספר "ועשית מעקה", אברהם זאב רוזנר, בני ברק תשס"א
משה בן יחיאל דוד שאכנער, ספר ברכת טוב - מעקה : דיני בור ברשותו ושאר דיני מעקה המצויים. ליקוואוד : מכון מפרשי הש"ס, תשפ"ג 2023.
קיינו

| --- | --- |
חברי הלהקה באירוויזיון 2019
חברי הלהקה באירוויזיון 2019
 מקום הקמה:  אוסלו 
 מוקד פעילות:  נורווגיה נורווגיה
 תקופת הפעילות:  מ-2018
 סוגה:  פופ, יוייק
 שפה מועדפת:  אנגלית, נורווגית
 חברת תקליטים:  יוניברסל מיוזיק גרופ 
 https://www.keiino.com/
 פרופיל ב-IMDb
 חברים
 טום הוגו אלכסנדרה רוטאן פרד-רנה בוליו
 
ערך זה עוסק בלהקה נורווגית. אם התכוונתם למשמעות אחרת, ראו .
קיינו (בנורווגית: KEiiNO) היא סופרגרופ נורווגית המורכבת מזמר היוייק הסאמי פרד-רנה בוליו ושני הזמרים הנורווגים אלכסנדרה רוטאן וטום הוגו - בעלי קריירה עצמאית ענפה ומצליחים בנורווגיה. הסופרגרופ נוצרה בעקבות ההכנות לקדם הנורווגי לאירוויזיון - Melodi Grand Prix 2019.
קריירה

הלהקה נוצרה בתקופת קיץ 2018 כאשר טום הוגו ובעלו אלכס אולסון החלו לכתוב את השיר "Spirit in the Sky". בהמשך צורפו ללהקה הראפר הסאמי פרד-רנה בוליו והזמרת הנורווגית אלכסנדרה רוטאן.
קריירה > לפני אירוויזיון 2019

הלהקה השתתפה בתחרות ה-Melodi Grand Prix 2019 עם השיר "Spirit in the Sky" שעוסק בקבלה של כל מגדר באשר הוא, על פי הלהקה. לאחר ניצחונה של הלהקה ב-Melodi Grand Prix 2019 נקבע כי היא נציגת נורווגיה באירוויזיון לשנת 2019 בתל אביב שבישראל.
קריירה > באירוויזיון 2019

בחצי הגמר השני של אירוויזיון 2019 שנערך ב-16 במאי 2019, העפילה הלהקה לגמר. בגמר האירוויזיון הביצוע שלה קיבל את הניקוד הגבוה ביותר בהצבעות הקהל - 291 נקודות, אך עקב ציון ניקוד נמוך בהצבעות השופטים הם סיימו במקום השישי.
קריירה > לאחר אירוויזיון 2019

באפריל 2019 הוציאו קאבר לשיר "Shallow" של ליידי גאגא ובראדלי קופר מהסרט "כוכב נולד". ב-21 ביוני 2019 הוציאו את הסינגל השני שלהם, "Praying".
קריירה > מלודי גרנד פרי 2021

בתחילת שנת 2021 הוכרז כי הלהקה תחזור לקדם הנורווגי ותנסה לייצג את ארצה באירוויזיון 2021, עם השיר "Monument". הלהקה הגיעה למקום השני בגמר המלודי גרנד פרי בהפרש של כ-100,000 קולות מהמנצח - TIX.
קריירה > לאחר המלודי גרנד פרי 2021

לאחר ההפסד בקדם האירוויזיון הנורווגי, שחררה הלהקה ארבעה שירים חדשים, מתוכם שלושה שירים מקוריים וקאבר אחד.
ב-22 באפריל 2021, עלתה פינת בישול מאכלים נורווגים בערוץ היוטיוב של הלהקה, אותה מגיש חבר הלהקה טום הוגו. לפינה יש פרק אחד בלבד והיא אינה חודשה מאז עלייתה.
ב-26 בספטמבר 2021, זכתה הלהקה עם השיר "MONUMENT" בתחרות OGAE Secong Chance (תחרות ההזדמנות השנייה) של מועדוני OGAE, הכוללת שירים מקדמי אירוויזיון בכל אירופה שלא זכו לייצג את מדינתם באירוויזיון. במסגרת התחרות, הלהקה זכתה ב-441 נקודות ו-'12 נקודות' (דוז פואה) מלא פחות מ-41 מועדוני OGAE מרחבי העולם.
ב-23 ביוני 2023 הוציאה הלהקה מיני-אלבום עם ארבעה שירים חדשים.
קריירה > מלודי גרנד פרי 2024

ב-5 בינואר 2024 נחשף כי חברי להקת קיינו תתמודדו בפעם השלישית בקדם האירוויזיון הנורווגי וינסו לייצג את ארצם באירוויזיון 2024, עם השיר "Damdiggida". הלהקה הגיעה למקום השני בגמר המלודי גרנד פרי בהפרש של 6 נקודות מהמנצחת - להקת Gåte.
דיסקוגרפיה > אלבומים

15 במאי 2020 – OKTA
24 בפברואר 2022 - OKTA guokte
5 בינואר 2023 - Midnight Marina EP
דיסקוגרפיה > סינגלים

| סינגל | שנה | הערה |
| --- | --- | --- |
| "Spirit In The Sky" | 2019 | השיר הנורווגי לאירוויזיון 2019 |
| "Shallow" | 2019 | קאבר לשיר של ליידי גאגא ובראדלי קופר |
| "Praying" | 2019 |  |
| "Vill Ha Dig" | 2019 | קאבר לשיר של Freestyle |
| "Dancing in the Smoke" | 2019 |  |
| "Colours" | 2020 |  |
| "Black Leather" | 2020 |  |
| "Would I Lie" | 2020 | בשיתוף עם ELECTRIC FIELDS |
| "I Wanna Dance With Somebody" | 2020 | קאבר לשיר של ויטני יוסטון |
| "Transarctic Lover" | 2020 | שיתוף פעולה עם Sordal |
| "A Winter's Night" | 2020 |  |
| "Bed with the Wolf" | 2020 |  |
| "Roar Like a Lion" | 2020 |  |
| "Monument" | 2021 | השיר למלודי גרנד פרי 2021 |
| "Unbreakable" | 2021 |  |
| "Drivers License" | 2021 | קאבר לשיר של אוליביה רודריגו |
| "Summer Of My Life" | 2021 |  |
| "Mellom Bakkar Og Berg" | 2021 |  |
| "Addjas" | 2021 |  |
| "End Of Time (Taste Of Heaven)" | 2021 |  |
| "Venus" | 2021 |  |
| "A New Beginning" | 2021 | שיתוף פעולה עם פדר אליאס |
| "On A Night Like This" | 2022 | קאבר לשיר של קיילי מינוג |
| "Mother Of The Night" | 2022 |  |
| "Nights of Thunder" | 2022 |  |
| "Alt du kan se" | 2023 |  |
| "The Sun Always Shines on TV" | 2023 |  |
| "Ritma" | 2023 |  |
| "Get Up" | 2023 |  |
| "Insomnia" | 2023 |  |
| "Damdiggida" | 2024 | השיר למלודי גרנד פרי 2024 |
הערות שוליים

↑  אודה רוגסייטר, Dette er årets MGP-artister, באתר אן אר קיי, 2 במרץ 2019
↑  Gamle helter og nye stjerneskudd i Melodi Grand Prix-feltet, באתר סונמורספוסטן, 25 בינואר 2019
| --- | --- |
בקרת זהויות :  BIBSYS: 1542227329676  ISNI: 0000 0004 7833 8984  MusicBrainz: 01835ecf-333d-4b06-902f-f84b6c056fd4  VIAF: 66156131091958312308   WorldCat (עם VIAF): 66156131091958312308
סמי (שמואל)

| --- | --- |
סמי (שמואל) מרציאנו
סמי (שמואל) מרציאנו
 לידה:  1970 (בן 54 בערך)
 מדינה:  ישראל ישראל
 השכלה:  האוניברסיטה הפתוחה
 השתייכות:   משטרת ישראל
 דרגה:   ניצב
 תפקידים בשירות
 מפקד מחלקה בחטיבת גולני  מפקד מחלקה בקורס קצינים בצה"ל  שוטר סמוי (עוקב) ביחידה הסמויה של המשטרה במחוז דרום  קצין חקירות ומודיעין במרחב לכיש  מפקד תחנת קריית מלאכי  מפקד מרחב אילת  קצין אגף המבצעים במחוז דרום  מפקד מרחב קדם  המזכיר הביטחוני במשרד לביטחון לאומי
שמואל (סמי) מרציאנו (נולד ב-1970) הוא קצין במשטרת ישראל בדרגת ניצב המכהן בתפקיד המזכיר הביטחוני לשר לביטחון לאומי איתמר בן גביר.
ביוגרפיה

שמואל (סמי) מרציאנו נולד בשנת 1970 במרוקו ועלה לישראל בשנת 1978. התגייס לצה"ל בשנת 1988 ושירת כלוחם בחטיבת גולני. לאחר סיום קורס קציני חי"ר מונה למפקד מחלקה בחטיבה ובהמשך למפקד מחלקת צוערי אג"מ בבה"ד 1.
בשנת 1993 התגייס למשטרת ישראל ושירת כשוטר סמוי (עוקב) ביחידה הסמויה במחוז דרום במשך שבע שנים. בשנת 2001, בתום קורס קציני משטרה, מונה לראש לשכת מודיעין ובילוש במרחב שמשון. בשנת 2004 מונה לראש לשכת מודיעין ובילוש במרחב אילת ושנה לאחר מכן מונה לקצין החקירות והמודיעין במרחב אילת וקודם לדרגת רב פקד. בשנת 2012 מונה לקצין אגף החקירות והמודיעין במרחב לכיש וקודם לדרגת סגן ניצב. שנה לאחר מכן מונה למפקד תחנת קריית מלאכי למשך כשלוש שנים ובשנת 2016 מונה למפקד מרחב אילת וקודם לדרגת ניצב משנה. במסגרת תפקידו הוביל את הקמת נקודת המשטרה בנמל התעופה רמון, הקמת יחידת היס"מ המרחבית לצורך מענה לאירועי סדר וחירום, הקמת יחידת "גרניט" העוסקת בלחימה בפשיעה חמורה, הקמת יחידת התנועה העירונית ועוד. בספטמבר 2019 מונה לקצין אגף המבצעים במחוז דרום והתמודד עם אתגרי המשטרה במגפת הקורונה.
בשנת 2021 מונה למפקד מרחב קדם במחוז ירושלים וקודם לדרגת תת-ניצב. פיקד על גזרת המרחב במזרח ירושלים בעת אירועי "מבצע שומר החומות" והמהומות בעיר.
בספטמבר 2024 הועלה לדרגת ניצב ומונה למזכיר הביטחוני לשר לביטחון לאומי איתמר בן גביר.
מרציאנו משמש כחונך ומפקד בתוכנית המצוינות המשטרתית "ברק" שמטרתה לפתח ולהעצים קצינים זוטרים מצוינים, כעתודה פיקודית הפועלת לקידום יעדי הארגון. בנוסף, הוא עמית בתוכנית העמיתים של "מעוז" המכשירה ומרשתת מנהיגות ומנהיגים ערכיים, מקצועיים וממלכתיים בעלי תפקידים בכירים.
חיים אישיים

בעל תואר ראשון במדעי ההתנהגות והחברה מהאוניברסיטה הפתוחה, תואר שני בדמוקרטיה רב תחומית: פוליטיקה ודמוקרטיה מהאוניברסיטה הפתוחה ותואר שני נוסף באכיפה, חוק ומשפט מאוניברסיטת חיפה.
מרציאנו נשוי לאמילי ואב לשישה, מתגורר באשקלון.
Dongfeng Fengshen S30

| --- | --- |

Dongfeng Fengshen S30
 מאפיינים כלליים
 יצרן:  Dongfeng Motor Corporation (אנ')
 שנות ייצור:  2010–2016
 הרכבה:  הרפובליקה העממית של סין הרפובליקה העממית של סין
 מודל קודם:  Dongfeng DFM7160
 מודל אחריו:  Dongfeng Fengshen A30
 מרכב:  Front-engine, front-wheel-drive layout (אנ')
 פלטפורמה:  PSA PF2 platform (אנ') (פלטפורמה של דגם פיג'ו 307)
 אורך:  4,526 מ"מ
 רוחב:  1,740 מ"מ
 גובה:  1,465 מ"מ
 בסיס גלגלים:  2,610 מ"מ
 מפרט טכני
 מנוע:  4 צילינדרים 1.6 ליטר המפיק 104 כ"ס (2010-2013)  4 צילינדרים 1.5 ליטר המפיק 116 כ"ס (ממרץ 2013)
 הילוכים:  תמסורת ידנית - 5 מהירויות  תמסורת אוטומטית  - 4 מהירויות
 קשר:  פיג'ו 307
Dongfeng Fengshen S30 היא מכונית משפחתית מתוצרת יצרנית הרכב הסינית Dongfeng Motor Corporation (אנ'), (שם בסינית: 东风风神) אשר יוצרה בין השנים 2010–2016 בסין.
Dongfeng Fengshen S30

4 דלתות.
5 נוסעים
מנועי בנזין.
מנוע הנעה קדמית.
דגמי "Dongfeng Fengshen S30" יוצרו ב-5 דרגות גימור שונות.
מחיר היחידה מדגם "Dongfeng Fengshen S30" בסין עמד על 69,800-93,800 רנמינבי (שנת 2010).
במרץ 2013 עבר הדגם מתיחת פנים. מחיר היחידה מדגם "Dongfeng Fengshen S30", לאחר מתיחת הפנים,  עמד על 67,800-88,800 רנמינבי (שנת 2013, בסין).
תמונות

דגם "Dongfeng Fengshen S30"
דגם "Dongfeng Fengshen S30"
דגם "Dongfeng Fengshen S30"
דגם "Dongfeng Fengshen S30"
דגם "Dongfeng Fengshen S30"
ראו גם

Dongfeng Fengxing Jingyi S50
הערות שוליים

↑  דגם "Dongfeng Fengshen S30" carnewschina.com/2013/03/11/facelifted-dongfeng-fengshen-s30-from-all-sides-in-china
↑  דגם "Dongfeng Fengshen S30" carnewschina.com/2012/12/15/dongfeng-working-on-new-fengshen-s30
↑  מנועי "Dongfeng Fengshen S30" carnewschina.com/2013/01/22/facelifted-dongfeng-fenshen-s30-will-hit-the-china-car-market
↑  דגם "Dongfeng Fengshen S30" group.com/company/about/customer-successes/dongfeng-motor-corporation-validates-fengshen-s30-virtual-performance-solution
↑  מנוע חדש לדגם "Dongfeng Fengshen S30" carnewschina.com/2011/06/06/new-engine-for-dongfeng-fengshen-s30-and-h30
↑  דגמי "Dongfeng Fengshen S30" autoevolution.com/news/dongfeng-fengshen-s30-launched-in-china-9345.html דגמי "Dongfeng Fengshen S30
↑  מחירי דגמי "Dongfeng Fengshen S30" לאחר מתיחת הפנים ב-28 במרץ 2013 carnewschina.com/2013/03/18/facelifted-dongfeng-s30-gets-a-price-in-china
Dongfeng Fengshen A30

| --- | --- |

Dongfeng Fengshen A30
 מאפיינים כלליים
 יצרן:  Dongfeng Motor Corporation (אנ')
 שנות ייצור:  2014 - עד היום
 הרכבה:  הרפובליקה העממית של סין הרפובליקה העממית של סין
 מודל קודם:  Dongfeng Fengshen S30
 מרכב:  Front-engine, front-wheel-drive layout (אנ')
 אורך:  4,530 מ"מ
 רוחב:  1,730 מ"מ
 גובה:  1,490 מ"מ
 בסיס גלגלים:  2,620 מ"מ
 מפרט טכני
 מנוע:  4 צילינדרים 1,497 סמ"ק המפיק 116 כ"ס
 הילוכים:  תמסורת ידנית - 5 מהירויות  תמסורת אוטומטית  - 4 מהירויות
 מהירות מרבית:  188 קמ"ש
 צריכת דלק:  5.9-6.5 ליטר ל-100 ק"מ
Dongfeng Fengshen A30 היא מכונית משפחתית מתוצרת יצרנית הרכב הסינית Dongfeng Motor Corporation (אנ'), (שם בסינית: 东风风神) אשר מיוצרת משנת 2014 ועד היום בסין.
Dongfeng Fengshen A30

מכירת דגמי "Dongfeng Fengshen A30" החלה בסין ב-29 באוגוסט שנת 2014.
4 דלתות.
5 נוסעים.
מנוע בנזין - 1.5 ליטר מסוג "Dongfeng  DFMA15".
מנוע הנעה קדמית.
קיבולת מכל דלק - 50 ליטר.
צמיגים: 195/60 R15.
מחיר היחידה מדגם "Dongfeng Fengshen A30" בסין עמד על 65,700-85,700 רנמינבי (שנת 2014).
Dongfeng Fengshen A30 > דרגות גימור

"Standard 1.5 MT" - מחיר היחידה 65,700 רנמינבי, שנת 2014, בסין.
"Comfort 1.5 MT" - מחיר היחידה 68,700 רנמינבי, שנת 2014, בסין.
"Deluxe 1.5 AT" - מחיר היחידה 74,700 רנמינבי, שנת 2014, בסין.
"Elite 1.5 MT" - מחיר היחידה - 79,700 רנמינבי, שנת 2014, בסין.
"1.5 MT Premium" - מחיר היחידה 80,700 רנמינבי, שנת 2014, בסין.
"1.5 AT Top" - מחיר היחידה 85,700 רנמינבי, שנת 2014, בסין.
תמונות

דגם "Dongfeng Fengshen A30"
דגם "Dongfeng Fengshen A30"
ראו גם

Dongfeng Fengxing Jingyi S50
הערות שוליים

↑  דגם "Dongfeng Fengshen A30" - מפרט chinaautoweb.com/car-models/dongfeng-a30
↑  דגם "Dongfeng Fengshen A30"  carnewschina.com/2014/05/06/spy-shots-dongfeng-fengshen-a30-is-naked-in-china
↑  דגם "Dongfeng Fengshen A30"  carnewschina.com/2014/05/16/spy-shots-donfgeng-fengshen-a30-testing-in-china
פונטיאק אזטק

| --- | --- |

Pontiac Aztek
 מאפיינים כלליים
 יצרן:  פונטיאק באמצעות
 שנות ייצור:  2005–2000
 יחידות שיוצרו:  119,692
 הרכבה:  מקסיקו מקסיקו
 מודל קודם:  Pontiac Sunrunner (קנדה)
 מודל אחריו:  פונטיאק טוראן
 חברת אם:  ג'נרל מוטורס
 פלטפורמה:  GM U platform (אנ') (U-body/GMT250)
 אורך:  4,625 מ"מ
 רוחב:  1,872 מ"מ
 גובה:  1,694 מ"n
 משקל:  1,834-1,714 ק"ג (ריק)
 בסיס גלגלים:  2,751 מ"מ
 מפרט טכני
 מנוע:  6V צילינדרים, 2 שסתומים לצילינדר, 3,350 סמ"ק המפיק 185 כ"ס, יחס דחיסה 9.5:1
 הילוכים:  תמסורת אוטומטית - 4 מהירויות
 מעצב:  Tom Peters (מעצב ראשי)
פונטיאק אזטק (באנגלית : Pontiac Aztek) הוא קרוסאובר אשר יוצר על ידי יצרנית הרכב האמריקאית פונטיאק באמצעות Ramos Arizpe Assembly (אנ') מבית ג'נרל מוטורס אשר יוצר בין השנים 2005–2000 ב-מקסיקו, ידועה בעיקר בתור הרכב המשמש את וולטר וייט בסדרה "שובר שורות".
נתונים

יוצרו 119,692 יחידות
5 דלתות
5 נוסעים
מנוע קדמי - 3.5 ליטר
מנוע בנזין
סוגי הנעה : הנעה קדמית 4x2, הנעה כפולה 4x4
תמונות

"פונטיאק אזטק"
"פונטיאק אזטק"
"פונטיאק אזטק", שנת 2001
"פונטיאק אזטק"
"פונטיאק אזטק"
"פונטיאק אזטק", שנת 2003
"פונטיאק אזטק" - ניידת משטרה במונטריאול
ראו גם

פונטיאק
הערות שוליים

↑  מנוע ג'נרל מוטורס 3.4 ליטר v6z24.com/specs/3400specs
↑  Ramos Arizpe Assembly - מפעל רכב של ג'נרל מוטורס בעיר "Ramos Arizpe" (אנ'), מדינת קואווילה, מקסיקו. המפעל נפתח בשנת 1981 ויצר רכבים של חטיבות ביואיק, קדילאק, שברולט, GMC, אולדסמוביל, פונטיאק, סאטורן (אנ') וסאאב
↑  "פונטיאק אזטק" 2005-2000 autoevolution.com/cars/pontiac-aztek
↑  Pontiac Aztek in "Breaking Bad", IMCDb.org
↑  "פונטיאק אזטק" web.archive.org/web
↑  "פונטיאק אזטק" cars.com/research/pontiac-aztek
| --- | --- |
בקרת זהויות :  NLI: 987007566353905171  LCCN: sh2002000561
כדורגל באפריקה

בנואה אסו-אקוטו מנבחרת קמרון (מימין) מול מוסטפא עלאווי ממרוקו
כדורגל הוא אחד מענפי הספורט הפופולריים והנצפים בעולם וענף הספורט הפופולרי ביותר ביבשת אפריקה. הכדורגל משפיע על תחומי חיים רבים ביבשת; אם במשחקי ילדים ברחוב, דרך צפייה ועד כלכלה ועסקים. אף על פי כן הכדורגל המקומי ביבשת (למעט בדרום אפריקה ומצרים) נחשב לפחות מקצועני מאשר ביבשות אחרות בעולם.
היסטוריה

הכדורגל הגיע לראשונה לאפריקה בתקופה הקולוניאלית, בה מעצמות אירופאיות סיפחו לעצמן שטחים במדינות העולם השלישי, בתקופה זו הייתה השפעה אירופאית תרבותית גדולה על מדינות אפריקה וכחלק ממנה הגיע גם הכדורגל ליבשת על ידי הבריטים.
ענף הכדורגל הופץ במהרה והתקבל בחום ביבשת. המשחק הרשמי הראשון המתועד ביבשת נערך ב-1862 בדרום אפריקה, שנה לפני שחוקי הכדורגל אושרו בה באופן רשמי, בין חיילים, סוחרים ואנשי דת ששיחקו ביניהם; אלו, מתוקף תפקידם, הסתובבו ברחבי היבשת וכך הופץ המשחק שאומץ בחום על ידי האפריקאים. כ-18 שנים לאחר מכן, החל משנת 1880 תועדו קבוצות כדורגל אפריקאיות ואינדיאניות רשמיות.
התפתחות הענף החלה בדרום אפריקה, לאחר מכן במדינות הצפוניות והקולוניות ולבסוף לקראת 1920 לתוך פנים היבשת כאשר בכל מחוז הענף התפשט בקצב משלו; ההתפשטות באזורי החוף הייתה מהירה יותר כך שבאלג'יריה, שהייתה נתונה לשליטת צרפת, הוקמו מועדוני כדורגל החל מהמאה ה-19. עם זאת, מועדון הכדורגל הראשון שתועד ביבשת היה "קייפ קואסט אקסלסיור" (Cape Coast Excelsior) הגאנאי שהוקם בשנת 1903.
בשנת 1954, בקונגרס פיפ"א בליסבון ולאחר עבודת יחסי ציבור שביצעו המדינות האפריקאיות העצמאיות: מצרים, סודאן, אתיופיה ודרום אפריקה, החליט ארגון פיפ"א העולמי להכיר ביבשת אפריקה כאחת משש הנציגויות האזוריות המסונפות אליו. החלטה זו לא התקבלה בקלות ומספר מדינות מדרום אמריקה ואסיה התנגדו לה בטענה כי רמת הכדורגל ביבשת אפריקה אינה מספיקה כדי להשתייך לפיפ"א, לבסוף ההחלטה עברה ברוב של 24 תומכים מול 17 מתנגדים.
מספר שנים לאחר מכן, עם תום התקופה הקולוניאלית והפיכת מדינות רבות ביבשת לעצמאיות עלה הצורך בהקמת גוף כדורגל יבשתי מקומי. בשנת 1957 הוקמה ההתאחדות האפריקאית לכדורגל (CAF). בשנה זו הוכרז גם טורניר גביע אפריקה לאומות בפעם הראשונה ונערך בסודאן. כשהוקמה לראשונה, מנתה ההתאחדות האפריקאית 4 מדינות עצמאיות בלבד; כיום מונה ההתאחדות האפריקאית 57 מדינות.
כדורגל במדינות אפריקה

הכדורגל, מאז הגעתו ליבשת אפריקה, סייע לביצוע שינויים חברתיים ומדיניים. הקשר העמוק בין הענף לאוכלוסיית היבשת וההפצה הנרחבת שלו עד לרמת הכפרים הנידחים ביותר בה, הפכה אותו לפלטפורמה משמעותית לגיוס והשפעה על דעת הקהל. גם החבירה לארגון חיצוני (פיפ"א) שימשה כגורם העשוי להוביל שינויים חברתיים, כפי שאכן קרה בחרם הספורטיבי שהוטל על דרום אפריקה. זה, נחשב לאחד הגורמים לביטול האפרטהייד במדינה.
יש הטוענים כי באמצעות הכדורגל גברה גם הגאווה האפריקאית; בתקופה הקולוניאלית, מדינות רבות ביבשת נשלטו על ידי מדינות אירופאיות באמצעות דיכוי התושבים המקומיים והדגשת הבידול הגזעי. בתום התקופה הקולוניאלית, עם הפיכתן של מדינות אלו לעצמאיות גברה הגאווה המקומית בשל תחושת המסוגלות והעצמאות שבהפעלת מועדונים, התאחדות וליגות מקומיות.
כדורגל במדינות אפריקה > דרום אפריקה

כדורגל הוא ענף הספורט הלאומי במדינה זו. בניגוד לליגות אחרות ביבשת, הליגה הדרום אפריקאית בכדורגל נחשבת לליגה חזקה. דרום אפריקה הייתה אחת מארבע המדינות העצמאיות הראשונות באפריקה שהשתתפו בהתאחדות הכדורגל המקומית. שלטון האפרטהייד שהונהג במדינה זו אסר השתתפות מעורבת גזעית במפעלי הכדורגל הרשמיים לרבות האפשרות לשחק כנבחרת מעורבת המייצגת את המדינה.
בשל סירובה לשלוח נבחרת מעורבת הושעתה דרום אפריקה מגביע אפריקה לאומות הראשון שהתקיים בשנת 1957, שנתיים לאחר מכן בשנת 1959 הושעתה שוב ממפעל זה בשל אותן סיבות. בשנת 1960, לאחר שינוי שנערך בחוקת פיפ"א ובו נקבע כי "על התאחדות לאומית להיות פתוחה לפעילות כדורגל של כל אדם במדינה, ללא קשר לגזעו, דתו או השתייכותו הפוליטית", ניתנה להתאחדות הדרום אפריקאית שנה לשנות את מדיניותה בהתאם לסעיף החדש. לאחר שסירבה לעשות כן הוחלט במשרדי פיפ"א העולמיים להשעותה, תחילה לתקופה של 3 שנים לאחריה חזרה לפעילות ושוב החל משנת 1964, השעיה זו הפכה לחרם ספורטיבי כולל. בענף הכדורגל התבטא החרם בהוצאת דרום אפריקה מפיפ"א לחלוטין.
דרום אפריקה חזרה לארגון בשנת 1991 עם סיום שלטון האפרטהייד. חמש שנים לאחר מכן, בשנת 1996, אירחה דרום אפריקה את טורניר גביע האומות האפריקאי (בשל אילוץ שמנע מקניה להיות המארחת). בטורניר זה הציגה לראשונה נבחרת מעורבת של שחורים ולבנים, זכתה בו במקום הראשון. יש הטוענים כי המאבק והחרם הספורטיבי סייעו להוביל שינוי ספורטיבי שהוביל לבסוף לשינוי מדיני – ביטול האפרטהייד, ולדמוקרטיזציית הכדורגל, כלומר התייחסות לענף הכדורגל ככלי לשינוי מדיניות הפוגעת בזכויות אדם כמו אפרטהייד.
בשנת 2010 הייתה דרום אפריקה למדינה הראשונה ביבשת אפריקה שאירחה את משחקי גביע העולם, לאירוע זה הייתה השפעה רחבה על תרבות הכדורגל ביבשת אפריקה כולה וכן על תרבות הכדורגל העולמית.
כדורגל במדינות אפריקה > גאנה

ענף הכדורגל הגיע לגאנה בתקופה בה הייתה קולוניה בריטית בתחילת המאה ה-20, כאשר מועדון הכדורגל הראשון ביבשת הוקם בה בשנת 1903. הטורניר הרשמי הראשון שנערך במדינה התקיים בשנת 1920 ונוהל על ידי "התאחדות חוף הזהב", גוף שהקימו השלטונות הבריטיים כדי לארגן את הכדורגל במדינה, שמאוחר יותר הפך להתאחדות הכדורגל הגאנאית.
גאנה הייתה בין המדינות האפריקאיות הראשונות שהפכה לעצמאית בשנת 1957. נשיאה הראשון, קוואמה נקרומה, היה ידוע כאוהד כדורגל נלהב שראה בענף דרך לפיתוח המדינה והדגיש את העצמאות שמעניק ענף הספורט למדינה בכך שהופך אותה לבלתי תלויה במדינות האימפראליות האירופאיות. נקרומה ראה בפיתוח הכדורגל המקומי מעין ניצחון על המעצמות הקולוניאליות וכלי לעידוד הגאווה האפריקאית בתושבים, בתקופתו ניתן לנבחרת הלאומית הכינוי "הכוכבים השחורים" מתוך רצון לעורר גאווה אפריקאית.
בשנת 1966, לאחר מאבק פנימי במדינה ותפיסת השלטון בכוח על ידי מיליציות, נפל שלטונו של נקרומה ואתו נעצרה פריחת ענף הכדורגל בגאנה; המשאבים שהשקיע נקרומה והתשתיות שבנה, ביניהן מגרשי הכדורגל, סבלו מהזנחה קשה עד שלבסוף הפכו לבלתי שמישים. זמן מה לאחר מכן החל המחסור בתנאים פיזיים להשפיע על גאוותם של השחקנים והמוטיבציה שלהם לשחק במדינה.
בעוד רק מספר שנים קודם לכן שחקנים היו נרגשים ומצפים לשחק במדינתם, לקראת שנות ה-70 ניתן היה לראות שינוי עם תחילת תהליך של עזיבת שחקנים למועדונים אירופאים ואידיאליזציה שלהם לעומת המועדונים המקומיים. כיום, להצלחותיה של הנבחרת במפעלים היבשתיים והעולמיים אפקט המחלחל לתוך הליגה המקומית שהולכת ומשתפרת, בנוסף מושקעים סכומים גדולים על ידי ספונסרים שונים כדי לנסות ולקדם את הענף במדינה, ורמת השכר המשולמת לשחקנים היא מעל הסטנדרט במדינה.
עם זאת ובדומה למגמה העולמית, מתקיימת שחיתות רבה בענף הכדורגל באפריקה בכלל ובגאנה בפרט, ושאיפתם הגדולה של מרבית השחקנים והכישרונות המתגלים היא לצאת ולשחק במועדונים אירופאים. ישנם מועדונים אירופאים שאף פתחו אקדמיות במדינה כדי להחתים כישרונות מגיל צעיר ולפתח אותם ביבשת אירופה עם תנאים טובים יותר.
ייצוא שחקנים הפך לעסק משתלם גם מבחינת המועדונים כך שמועדונים ושחקנים רבים משקיעים את מרצם בחיפוש דרך מעבר לאירופה; דבר המכניס כספים רבים למועדונים מצד אחד, אך מונע מהליגה המקומית להתפתח במקביל. בנוסף, בגאנה קיימים פערים רחבים בין צפון המדינה לדרום המפותח יותר וכן ישנה התמקדות והשקעת משאבים מוגברת בנבחרת הלאומית, לעיתים על פני הליגות המקומיות.
למן סוף שנות ה-90, מועדוני כדורגל ויזמים אירופאים החלו להקים במדינה אקדמיות לכדורגל - מוסדות המשלבים אימוני כדורגל לצד מסגרת חינוכית. אייאקס, פיינורד ורייט טו דרים (Right to Dream) היו הראשונות לפעול בגאנה. בהדרגה, יזמים גנאים החלו להקים אקדמיות לכדורגל, לרבות אקדמיית קומאסי, יוניסטאר ואקדמיית מנדלה. בכוחן של אקדמיות גנאיות לתרום לפיתוח מקומי במגוון דרכים, לרבות קידום שוויון מגדרי, פיתוח תשתיות נחוצות ויצירת מרחב בידורי קהילתי, זאת בשונה מאקדמיות אירופאיות, אשר, על פי רוב, פועלות במנותק מסביבתן. לצד תרומות אלו, אקדמיות גנאיות ואירופאיות יוצרות ציפייה בקרב שחקנים והורים למוביליות חברתית אשר לעיתים קרובות אינה מתגשמת.
כדורגל במדינות אפריקה > ניגריה

גם לניגריה הגיע ענף הכדורגל בתקופה בה הייתה קולוניה בריטית בתחילת המאה ה-20. לקראת שנת 1940 הפך הענף לפופולרי ביותר במדינה והאפיל על ענף הקריקט שהגיע גם כן בתקופה הקולוניאלית. בשנת 1960 קיבלה ניגריה עצמאות מבריטניה, והחלה בבניית מוסדותיה כמדינה, אחד מהם היה נציבות הספורט הלאומית שהוקמה במטרה להניח יסודות להתארגנויות ספורטיביות שונות. מאמן הנבחרת הראשון של ניגריה העצמאית היה הישראלי משה (ג'רי) בית הלוי.
הליגה הניגרית הלאומית הוקמה בשנת 1972 ובשנת הקמתה שיחקו בה חמישה מועדונים בלבד, אך התפתחותה הייתה מהירה ושש שנים לאחר מכן, בשנת 1978, שיחקו בליגה שתים-עשרה קבוצות. ניגריה היא יצואנית השחקנים הגדולה ביותר לאירופה מבין מדינות אפריקה וממנה יצאו שחקני כדורגל רבים שהגיעו למועדונים בצמרת הכדורגל העולמי כמו ג'ון אובי מיקל ששיחק בצ'לסי האנגלית, אובפמי מרטינס ששיחק באינטר האיטלקית, ווינסנט אניימה ששיחק בליל הצרפתית.
בניגריה סוכנויות ואקדמיות אירופאיות הפזורות ברחבי המדינה, מערים ועד כפרים נידחים ומבודדים, במטרה לאתר כישרונות מגיל צעיר ולפתחם במסגרות אירופאיות. עם זאת הביקוש הרחב גורם במדינה גם לשחיתות רחבה בנושא; רבים מתושבי המדינה מציגים עצמם כסוכני כדורגל, לעיתים של אותו השחקן, כאשר סוכנים חיצוניים פונים אליהם בקשר לשחקנים צעירים שרוצים להחתים, דבר הגורם לאי דיוקים בנוגע למידע שמקבל הסוכן החיצוני על השחקן.
אחת הבעיות המוכרות בנושא, בעיקר בקרב שחקנים ניגריים היא זיוף הגילאים של השחקנים והצערתם במספר שנים מתוך מחשבה עסקית שכן ככל שמאתרים את השחקן בגיל צעיר יותר כך הוא יוכל להשתפר יותר במסגרת האירופאית ובעיניים עסקיות יהיה "שווה" יותר. בעיה נוספת הנובעת מהשחיתות סביב הענף נוצרת כאשר סוכנים מקומיים שולחים אנשים שונים במסווה של שחקנים מפורסמים כאשר מדובר בהטעיה ובשחקן אחר. דבר זה קורה רבות גם בישראל ובמקרים הללו מרבית השחקנים שהובאו במסווה לשחקנים משוחררים מהמועדונים ונשארים במדינה כעובדים זרים.